**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PROJEKTUI „PLUNGĖS RAJONO SAVIVALDYBĖJE ESANČIŲ BLOGOS BŪKLĖS MELIORACIJOS STATINIŲ REKONSTRAVIMAS“** **IR LĖŠŲ SKYRIMO**

2020 m. vasario 13 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 30 punktu, Lietuvos kaimo plėtros 2014-2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklėmis, patvirtintomis Lietuvos Respublikos žemės ūkio ministro 2019 m. balandžio 25 d. įsakymu Nr. 3D-257, Plungės rajono savivaldybės taryba nusprendžia:

1. Pritarti projektui „Plungės rajono savivaldybėje esančių blogos būklės melioracijos statinių rekonstravimas“ (toliau – Projektas), planuojamam įgyvendinti pagal Lietuvos kaimo plėtros 2014-2020 m. programos priemonės „Investicijos į materialųjį turtą“ veiklą „Parama žemes ūkio vandentvarkai“.

2. Teikti sprendimo 1 punkte nurodytą Projektą paramai iš Europos žemės ūkio fondo kaimo plėtrai (EŽŪFKP) gauti.

3. Skirti Projektui įgyvendinti 20 proc. (75 tūkst. eurų) tinkamų finansuoti Projekto išlaidų iš Savivaldybės biudžeto.

4. Pavesti Plungės rajono savivaldybės administracijos direktoriui organizuoti šio Projekto rengimą ir jo paraiškos finansavimui gauti pateikimą Nacionalinei mokėjimo agentūrai bei pasirašyti visus, su Projektu susijusius, dokumentus.

Savivaldybės meras

SUDERINTA:

Administracijos direktorius M. Kaunas

Žemės ūkio skyriaus vedėja A. Montvydienė

Kalbos tvarkytojas A. Eidukaitis

Juridinio ir personalo administravimo skyriaus vyr. specialistas S. Žilinskas

Finansų ir biudžeto skyriaus vedėja D. Mažeikienė

Teisės aktų projektų numatomo teisinio reguliavimo

poveikio vertinimo rezultatų pateikimo tvarkos aprašo

priedas

**ŽEMĖS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PROJEKTUI „PLUNGĖS RAJONO SAVIVALDYBĖJE ESANČIŲ BLOGOS BŪKLĖS MELIORACIJOS STATINIŲ REKONSTRAVIMAS“** **IR LĖŠŲ SKYRIMO“**

2020 m. vasario 13 d.

Plungė

1. **Parengto teisės akto projekto tikslai.** 
   1. Šio sprendimo tikslas – gauti pritarimą projektui „Plungės rajono savivaldybėje esančių blogos būklės melioracijos statinių rekonstravimas“, planuojamam įgyvendinti pagal Lietuvos kaimo plėtros 2014-2020 m. programos priemonės „Investicijos į materialųjį turtą“ veiklą „Parama žemes ūkio vandentvarkai“ bei jam įgyvendinti skirti 20 proc. (75 tūkst. eurų) Savivaldybės biudžeto lėšų.
   2. Gavus pritarimą, – skelbti viešųjų pirkimų konkursus, susijusius su šio Projekto įgyvendinimu, ir teikti Nacionalinei mokėjimo agentūrai paraišką paramai gauti.
2. **Teisės akto projekto esmė**, **rengimo priežastys ir motyvai.**

2.1. Plungės rajono savivaldybės administracijos Žemės ūkio skyrius informuoja, kad Lietuvos Respublikos žemės ūkio ministro 2019 m. balandžio 25 d. įsakymu Nr. 3D-257 patvirtintos Lietuvos kaimo plėtros 2014-2020 metų programos priemonės „Investicijos į materialųjį turtą” veiklos „Parama žemės ūkio vandentvarkai” įgyvendinimo taisyklės, įsigaliojusios nuo 2019 m.

* 1. Įgyvendinimo taisyklėse nurodomi galimi pareiškėjai ir partneriai:

2.2.1. savivaldybės;

2.2.2. melioracijos sistemų naudotojų asociacijos;

2.2.3. fizinių ir (ar) juridinių asmenų grupė, veikianti pagal jungtinės veiklos sutartį, kuriai nuosavybės teise priklausančios žemės ribos sutampa su konkrečios (rekonstruojamos) sausinimo sistemos ribomis.

2.3. Pagal priemonės veiklos sritį remiama tokia veikla: lauko drenažo inžinerinės infrastruktūros atnaujinimas; lauko drenažo sistemų pritaikymas pagal keliamus aplinkosauginius reikalavimus; vietinės reikšmės vidaus kelių rekonstravimas bei įrengimas ir ariamos žemės kalkinimas pagal projektą.

2.4. Pagal šią programos priemonę finansuojama 80 % visų tinkamų finansuoti Projekto išlaidų suma (su PVM). Didžiausia paramos suma negali viršyti 300 000,00 Eur (nebent prašoma mažesnio paramos intensyvumo).

2.5. Projekto įgyvendinimo trukmė negali viršyti 24 mėnesių ir negali būti ilgesnė kaip iki 2023 m. birželio 30 d.

**3.** **Skiriamų lėšų poreikis (jeigu teisės aktui įgyvendinti reikalingos lėšos).**

3.1. Paraiška bus teikiama didžiausiai paramos sumai - 300 000,00 Eur (80 proc.) - gauti. 20 proc. (75 tūkst. Eur) sudarys Savivaldybės biudžeto lėšos. Bendra projekto vertė – 375 000,00 eurų.

3.2. Gavus paramą, 2020 m. planuojama, kad bus reikalinga 26 500,00 Eur. Iš jų už konsultavimo paslaugas - 2 700,00 Eur; už techninio darbo projekto parengimą – 21 000,00 Eur ir už Projekto ekspertizės paslaugas – 2 800,00 Eur.

**4. Laukiami rezultatai.**

Įgyvendinus projektą „Plungės rajono savivaldybėje esančių blogos būklės melioracijos statinių rekonstravimas“, Kulių ir Stalgėnų kadastro vietovėse bus rekonstruota 16 km magistralinių melioracijos griovių ir juose esančių melioracijos statinių bei tiltas. Projekte bus numatomos aplinkosauginės priemonės.

1. **Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos efektyviai įsisavinti skiriamas Europos Sąjungos Investicijų programos lėšas.* | *-* |
| *Finansams* | *-* | *-* |
| *Socialinei aplinkai* | *-* | *-* |
| *Viešajam administravimui* | *-* | *-* |
| *Teisinei sistemai* | *-* | *-* |
| *Kriminogeninei situacijai* | *-* | *-* |
| *Aplinkai* | *Investicijos padidins visų žemės ūkio veiklų konkurencingumą, padės išsaugoti dirvožemio kokybę ir aplinką,*  *išsaugant ir gausinant kaimo gamtinį ir materialųjį paveldą.* | *-* |
| *Administracinei naštai* | *-* | *-* |
| *Regiono plėtrai* | *-* | *-* |
| *Kitoms sritims, asmenims ar jų grupėms* | *-* | *-* |

***Antikorupcinis vertinimas.***Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengė Žemės ūkio skyriaus vyr. specialistė D. Udrienė